ཕ་མ་གཉིས་རང་གི་བུ་མོ་ལ་བརྩེ་བ་ཤིན་ཏུ་ཟབ་པས་བུ་མོ་ལག་ནས་གཏོང་མི་འདོད་ན་ཡང་།མོའི་བསམ་པ་རྫོགས་ཕྱིར་བུ་མོ་རྟ་ཁྱུ་དང་ལྷན་དུ་སྡོད་པར་རི་ལ་གཏོང་བའི་སེམས་ཐག་བཅད།བུ་མོ་ལ་གྱོན་གོས་གཙང་མ་བཟོས་ནས་སྡེ་བའི་ནང་གི་རྟ་མཆོག་ཅིག་ཀྱང་གཞོན་རྟར་གནང་བ་དང་།ཤེའུ་ཐིག་ཅན་གྱི་རྟ་གསེབ་དེས་ཀྱང་རྟ་ཁྱུ་རྣམས་རི་ནས་ཕབ་སྟེ་བུ་མོ་བསུ་བར་ཕེབས་བྱུང་།ཡུལ་མི་ཚོས་རྟ་རྣམས་ལ་མདོག་ལྡན་གྱི་ཁེབ་མ་དང་རྟ་སྒ་ཤན་མ་བཅས་སྒ་སྲབ་སུམ་འཛོམས་ཀྱི་རྫོང་བ་ཡང་བྱིན།ད་དུང་ཡུལ་མི་ཚོས་རྟའི་གཟུགས་གཞི་ལ་ཚོན་རྩི་བྱུགས་ནས་རི་མོ་བྲིས་པ་དང་།རྟའི་རྔ་རྔོག་ནང་དུ་གླག་རྒོད་ཀྱི་སྒྲོ་ཐུལ་རྒྱན་ཆ་བཏགས།བུ་མོ་དེ་ལྟར་རྣམ་ཤེས་ཀྱི་རྒྱུན་ཐག་སྦྲེལ་བའི་རྟ་ཁྱུའི་ལུང་པར་མངགས།